Diari Oficial de la Generalitat Valenciana


Sumari del DOGV 4156, del 27-12-2001 (2001/12111)

DECRET 209/2001, de 18 de desembre, del Govern Valencià, mitjançant el qual es fixa el règim i les quanties dels preus públics que percebrà l'Institut Valencià de la Joventut (IVAJ).
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/12/18/209**

### Versions

 07/08/2012 - Actualitat  Text inicial: 01/01/2002 - 06/08/2012 

### Dades del document

Número de DOGV
:   4156

Data del DOGV
:   27-12-2001

Secció del DOGV
:   I. DISPOSICIONS GENERALS

Número del document
:   2001/12089


Data del document
:   18-12-2001

Organisme emissor
:   Conselleria de Benestar Social

Tipus de document
:   Decret

Anàlisi jurídica

 Descriptors 

:   * Institut Valencià de la Joventut Generalitat Jove
    * llista de preus
    * legislació
    * preu autoritzat
    * jove

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 07.08.2012**

**DECRET 209/2001, de 18 de desembre, del Govern Valencià, mitjançant el qual es fixa el règim i les quanties dels preus públics que percebrà l'Institut Valencià de la Joventut (IVAJ).**

**[(DOCV núm. 4156 de 27.12.2001)](http://www.docv.gva.es/datos/2001/12/27/pdf/2001_12517.pdf) Ref. 5257/2001**

L'Institut Valencià de la Joventut és un organisme autónom de caràcter mercantil les funcions del qual es plasmen, entre altres, en la prestació de serveis, la realització d'activitats i la venda de serveis o béns als joves ciutadans. La Llei 4/1989, de la Generalitat Valenciana, de Creació de l'IVAJ afirma que: ‘‘les prestacions de l'administració als joves han de constituir una sèrie de serveis basats en les necessitats prioritàries de la joventut...''.

L'article 3.2.a) del Decret 73/1991, de 13 de maig, autoritza, en els casos en què raons socials o d'interés públic així ho aconsellen, la fixació de preus públics inferiors als costos económics originats per la realització d'activitats o prestació dels serveis, sempre que se'n realitze la determinació mitjançant decret del Govern Valencià. La Llei de creació de l'IVAJ, li atribueix una funció primordial en la promoció i protecció dels joves ciutadans, que justifica la prestació de serveis a un cost menor al d'explotació.

La Conselleria d'Economia, Hisenda i Ocupació ha emés l'informe favorable que exigeix l'article 3.4 del Decret 73/1991.

En conseqüència, d'acord amb el que estableix l'article 3.2.A del Decret 73/1991, del Govern Valencià, a proposta del conseller de Benestar Social i després de la deliberació del Govern Valencià en la reunió de 18 de desembre de 2001,

DECRETE

**Article 1**

Amb efecte de l'entrada en vigor del present decret, es fixen les quanties dels preus públics que percebrà l'Institut Valencià de la Joventut (IVAJ) per la prestació de serveis i activitats o lliuraments de béns que figuren en l'annex d'aquest decret, amb les condicions i característiques que s'hi detallen.

**Article 2**

En l'oportuna convocatória pública anual de beques per a residents es determinarà la reducció de la quota que hagen d'abonar els beneficiaris, i també la dotació económica i la línia de subvenció que haja de finançar.

**Article 3**

Estaran obligats al pagament dels preus públics les persones, físiques o jurídiques, públiques o privades que es beneficien de la prestació dels serveis o del lliurament de béns.

Quan per causa no imputable a l'obligat al pagament no es realitze l'activitat, o no es preste el servei, procedirà la devolució de l'import que corresponga. No obstant aixó, l'IVAJ podrà establir, a fi de garantir la prestació d'un servei adequat, l'obligació d'anticipar determinat percentatge del preu en fer les reserves de serveis, i també les penalitzacions cas que els obligats al pagament no realitzaren finalment l'activitat o servei.

**Article 4**

Els preus públics es meritaran des que s'inicie la prestació del servei o activitat, o el lliurament de béns.

El pagament dels preus públics es farà anticipadament i mitjançant els mitjans que l'IVAJ habilite, en cada cas, a l'efecte: a través d'entitats financeres, mitjançant transaccions telemàtiques, en efectiu a les oficines, els centres i els albergs de l'IVAJ o mitjançant targetes de crèdit o de dèbit.

L'IVAJ mantindrà actualitzada, a la vista dels usuaris i en la seua pàgina web (www.Ivaj.es), una relació de les entitats i dels mitjans de pagament habilitats.

**Article 5**

Per ordre de la Conselleria a la qual es trobe adscrit l'IVAJ s'actualitzaran anualment els corresponents preus públics en funció de l'evolució dels costos pressupostaris, sempre que la quantia no abaste el cost económic de l'activitat o servei.

DISPOSICIÓ TRANSITÒRIA

No obstant el que disposa l'article 1, els serveis d'allotjament efectivament reservats abans de l'1 de desembre de 2001, meritaran els preus vigents en el moment d'efectuar-ne la reserva.

DISPOSICIÓ FINAL

Es faculta l'Institut Valencià de la Joventut (IVAJ) per a l'adopció de tots els actes i les instruccions que calguen per a l'aplicació del que disposa aquest Decret.

El present decret entrarà en vigor el dia 1 de gener de 2002.

València, 18 de desembre de 2001

El president de la Generalitat Valenciana,

EDUARDO ZAPLANA HERNÁNDEZ-SORO

El conseller de Benestar Social,

RAFAEL BLASCO CASTANY

ANNEX

1. Serveis bàsics en instal·lacions juvenils

1.1 Als albergs juvenils i a les residències quan presten serveis d'alberg juvenil

Les tarifes dels albergs es dividiran en temporada alta i temporada baixa depenent del període anual d'ocupació i en tarifa A i tarifa B depenent de l'edat dels usuaris.

- Temporada alta: Període de vacances escolars de Nadal, Setmana Santa i els mesos de maig, juny, juliol, agost i setembre

- Temporada baixa: Resta de l'any

|  |  |
| --- | --- |
| *Tarifa A* | *Tarifa B* |
| Fins als 25 anys d'edat inclusivament | A partir dels 26 anys |

1.1.1 Tarifes en temporada alta

|  |  |  |
| --- | --- | --- |
| *Serveis* | *Tarifa A* | *Tarifa B* |
| Allotjament | 7,20 euros | 10,20 euros |
| Allotjament i desdejuni | 8,00 euros | 11,00 euros |
| Mitja pensió | 11,90 euros | 14,95 euros |
| Pensió completa | 14,70 euros | 17,70 euros |
| Dinar o sopar | 4,85 euros | 5,10 euros |

1.1.2 Tarifes en temporada baixa

|  |  |  |
| --- | --- | --- |
| *Serveis* | *Tarifa A* | *Tarifa B* |
| Allotjament | 6,00 euros | 9,00 euros |
| Allotjament i desdejuni | 6,80 euros | 9,80 euros |
| Mitja Pensió | 10,70 euros | 13,70 euros |
| Pensió Completa | 13,50 euros | 16,50 euros |
| Dinar o sopar | 4,30 euros | 5 euros |

1.1.3 Tarifa programes escolars i associacions juvenils

|  |  |
| --- | --- |
| *Serveis* | *Preu per dia* |
| Programa escolar o d'associacions d'un dia de durada en règim de pensió completa (1) | 11,10 euros |
| Programa escolar o d'associacions de dos o més dies de durada en règim de pensió completa (2) | 10,50 euros |

(1) Es consideraran programes escolars, els organitzats per centres educatius. Se'ls proporcionarà els llençols sense cap càrrec

(2) Es consideraran programes d'associacions els organitzats per totes aquelles entitats inscrites en el Cens d'Associacions Juvenils i Entitats Prestadores de Serveis a la Joventut de l'Institut Valencià de la Joventut, i per les associacions juvenils inscrites en els censos d'altres comunitats autónomes o de l'INJUVE. Se'ls proporcionarà els llençols sense cap càrrec.

1.2 Als campaments juvenils

L'ocupació dels campaments juvenils es realitzarà únicament per grups. El grup mínim serà el format per 20 persones.

1.2.1 En tots els campaments fora del període de la campanya d'Oferta Concertada

|  |  |
| --- | --- |
| *Servei* | *Preu* |
| Preu mínim per grup | 60 euros |
| Preu d'acampada per persona i dia amb tenda própia (1) | 1,80 euros |
| Preu per persona i dia per l'ús dels campaments sense pernoctar-hi (2) | 0,60 euros |

(1) Aquest preu s'aplicarà quan el grup siga superior a 33 acampats, i no s'aplicarà a 33 acampats durant el primer dia.

(2) Aquest preu s'aplicarà quan el grup siga superior a 100 acampats, i no s'aplicarà a 100 acampats durant el primer dia.

1.2.2 Allotjament a les cabanes del Campament Juvenil Jaume I

Les cabanes allotjaran un màxim de 8 persones:

|  |  |  |
| --- | --- | --- |
| *Servei* | *Programes escolars i associacions* | *Altres grups* |
| Preu per cabana 1 dia | 20,45 euros | 25,25 euros |
| Preu per cabana 2 o més dies (Preu per dia) | 15,60 euros | 22,85 euros |

1.2.3 Alberg refugi Campament Juvenil de Navalón

El refugi allotjarà un màxim de 40 persones:

|  |  |  |
| --- | --- | --- |
| *Servei* | *Programes escolars i associacions* | *Altres grups* |
| Preu per persona i dia | 3,60 euros | 4,20 euros |

Descomptes en els preus dels albergs i campaments juvenils

a) Carnet Jove Euro <26: descompte del 10% del total de l'estada, excepte en els preus corresponents als serveis complementaris.

b) Carnet +26: descompte del 5% del total de l'estada, excepte en els preus corresponents als serveis complementaris.

c) Els xiquets menors de cinc anys en famílies tindran un descompte del 50% sobre els serveis inclosos en la Tarifa A.

d) Bonificació per nombre de places: grups amb 25 places, 1 gratuïtat

Els descomptes no es podran acumular entre si.

1.3 A les residències juvenils ****[1]****

|  |  |  |  |
| --- | --- | --- | --- |
| *RESIDÈNCIES* | *PREUS/MES/PERSONA* | | |
| *Habitació individual* | *Habitacin doble* | *Habitació quàdruple* |
| Residència juvenil La Florida, d’Alacant | 463,50 € | 459 € | -- |
| Residència juvenil Mare de Déu del Lledó, de Castelló de la Plana | 412 € | 408 € | -- |
| Residència juvenil Sant Crist del Mar, de Benicarló | -- | 306 € | 303 € |

2. Serveis complementaris

Els serveis descrits ací estaran subjectes a:

1. La disponibilitat dels serveis en cada una de les instal·lacions.

2. Les condicions meteorológiques, quant a activitats aquàtiques o esportives.

3. Per a l'ús de les zones comunes (sala d'estar i TV, pistes poliesportives, aules, piscina, etc.) regirà, quant a l'horari d'utilització i tipologia, el que establisca cada alberg.

2.1 Serveis complementaris diversos en albergs, residències i campaments juvenils

|  |  |
| --- | --- |
| *Servei* | *Preu* |
| Lloguer de llençols | 1,80 euros |
| Lloguer de tovalles | 1,20 euros |
| Lloguer de llençols i tovalles | 2,40 euros |
| Lloguer de bicicleta mig dia (6 hores) | 4,80 euros |
| Lloguer de bicicleta un dia (12 hores) (1) | 7,20 euros |
| Ús de bugaderia | 1,80 euros |
| Ús del rocódrom amb monitor   (preu per persona i hora) | 2,10 euros |

Instal·lacions esportives per a alberguistes.

|  |  |
| --- | --- |
| Preu per hora d'ús de pista esportiva | 7,20 euros |
| Ús de la sala d'actes (preu per dia) | 90 euros |

(1) En el lloguer de bicicletes s'aplicarà un descompte del 10% quan es lloguen 10 o més bicicletes.

2.2 Activitats nàutiques

|  |  |
| --- | --- |
| *Servei* | *Preu* |
| Cursos de planxa de vela: 3 dies/ 5 hores en total (1) | 48 euros |
| Cursos de planxa de vela: 5 dies/ 8 hores en total (1) | 72 euros |
| Cursos de piragua: 5 dies / 8 hores en total (1) | 60 euros |
| Lloguer de taula de planxa de vela 1 hora (2) | 3,90 euros |
| Lloguer de piragua individual 1 hora (2) | 3,25 euros |
| Lloguer de piragua doble 1 hora (2) | 4,88 euros |

(1) Els cursos de piragua i planxa de vela inclouran classes amb monitor especialitzat i taula o piragua respectivament. Els cursos s'impartiran per hores repartides en els dies que dure el curs elegit.

(2) En el cas de lloguer de taula o piragua sense monitor, caldrà demostrar-ne prèviament les aptituds davant del monitor.

2.3 Altres serveis en instal·lacions de l'IVAJ

Preus per a programes propis de l'IVAJ dirigits a grups escolars, associacions o col·lectius, amb monitors de l'IVAJ, en temporada baixa.

Inclou programa d'activitats i allotjament en règim de pensió completa

|  |  |
| --- | --- |
| *Servei* | *Preu per dia* |
| No inclou transport. | 26 euros |

 

3. Campanyes de temps lliure juvenil

3.1 Programa de camps de treball voluntaris juvenils

|  |  |
| --- | --- |
| Per persona i torn | Fins a 72 euros |

3.2 Programa d'oferta concertada

A les instal·lacions tipus campament, els serveis compresos són els següents:

a) Material d'acampada (matalassets, 1 tenda per cada 6 places, 1 tenda model servei per cada 55 places)

b) Parament de menjador col·lectiu

c) Servei d'alimentació (inclou desdejuni, dinar, berenar i sopar)

A les instal·lacions tipus alberg, els serveis compresos són els del règim en pensió completa:

3.2.1 Als campaments juvenils en tendes de campanya

|  |  |  |
| --- | --- | --- |
| *PERÍODE DE DURADA* | *PREU TEMPORADA ALTA* | *TEMPORADA BAIXA* |
| Persona i torn 7 dies | 55 euros | 61 euros |
| Persona i torn de 10 dies | 78 euros | 87 euros |
| Persona i torn de 15 dies | 110 euros | 122 euros |
| Persona i dia | 7,80 euros | 8,70 euros |

3.2.2 Als campaments juvenils en cabanes

|  |  |  |
| --- | --- | --- |
| *PERÍODE DE DURADA* | *PREU TEMPORADA ALTA* | *TEMPORADA BAIXA* |
| Persona i torn 7 dies | 61 euros | 67 euros |
| Persona i torn de 10 dies | 87 euros | 96 euros |
| Persona i torn de 15 dies | 121 euros | 135 euros |
| Persona i dia | 8,65 euros | 9,60 euros |

3.2.3 Als albergs juvenils

|  |  |  |
| --- | --- | --- |
| *PERÍODE DE DURADA* | *PREU TEMPORADA ALTA* | *TEMPORADA BAIXA* |
| Persona i torn 7 dies | 64 euros | 72 euros |
| Persona i torn de 10 dies | 92 euros | 102 euros |
| Persona i torn de 15 dies | 129 euros | 143 euros |
| Persona i dia | 9,20 euros | 10,20 euros |

4. Realització d'activitats de formació en animació juvenil ****[2]****

4.1 Cursos bàsics de formació

|  |  |  |
| --- | --- | --- |
| *CURS* | *PREU* | *AMB CARNET JOVE* |
| Monitor/a de Centres de Vacances | 90 euros | 60 euros |
| Animador/a Juvenil | 120 euros | 80 euros |

4.2 Altres activitats formatives

|  |  |  |
| --- | --- | --- |
| *CURS* | *PREU* | *AMB CARNET JOVE* |
| Cursos entre 15 i 20 hores | 15 euros | 10 euros |
| Cursos entre 21 i 50 hores | 30 euros | 20 euros |
| Cursos de més de 51 hores | 60 euros | 40 euros |

---

****[1]****Annex modificat pel **[DECRET 128/2012, de 3 d'agost, del Consell](http://www.docv.gva.es/index.php?id=26&sig=007637/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007637/2012)****,** pel qual es modifica el Decret 209/2001, de 18 de desembre, per mitjà del qual es van fixar el règim i les quanties dels preus públics que ha de percebre l'Institut Valencià de la Joventut (IVAJ) (DOCV núm. 6834 de 06.08.2012) Ref. Base de dades 007637/2012.

****[2]****Annex modificat pel **[DECRET 78/2010, de 30 d'abril, del Consell](http://www.docv.gva.es/index.php?id=26&sig=004897/2010&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D78%26ANYO_DISPOSICION%3D2010)**, pel qual es modifica el Decret 209/2001, de 18 de desembre, per mitjà del qual es fixa el règim i les quanties dels preus públics que ha de percebre l'Institut València de la Joventut (IVAJ) (DOCV núm. 6259 de 04.05.2010) Ref. Base de dades 004897/2010.


Còpia Permalink ELI